ПП АБВ - Любен Дилов-син: Калфин трябва да е следващия президент на България
Любен Дилов-син: Калфин трябва да е следващия президент на България
В Плевен почетният председател на ПП „Движение Гергьовден" Любен Дилов - син, заяви при срещата си с поддръжници на кандидата за президент Ивайло Калфин, издигнат от Коалиция „КАЛФИН - ПРЕЗИДЕНТ", че изборът на държавен глава трябва да се направи много внимателно и да не бъде оставен на големите партии, които са склонни да изпратят там партийни послушковци и последното нещо, с което се съобразяват е лицето на България пред света.
"Искам да ви кажа, защо аз и ПП "Гергьовден" избрахме Ивайло Калфин и проф. Халачев за кандидат-президентска двойка с номер 15 на тези избори. Ние сматаме, че нормалните хора правят избори - какво да облекат, какво да ядат, каква музика да слушат, каква книга да четат и всъщност изборите, които правим са нашето собствено лице. Но когато избираме президент на България, ние избираме лицето на България пред света, т.е. хората които през следващите пет години ще се отъждествяват с държавата България.
Последните години показаха, че този избор трябва да бъда правен по-внимателно и да не бъде оставен на големите партии, които са склонни да изпратят там партийни послушковци и последното нещо, с което се съобразяват е лицето на България пред света.
Затова ние смятаме, че Ивайло Калфин и проф. Халачев са изключително подготвени.
Публикувано на 03.11.2016 г. гр. Плевен